Den Vest-Sjællandske Avis, 1826-02-28
Der berettes fra Stockholm under 14de Februar, at den Lystleier, som skal holdes derved i Juni Maaned bliver een af de talrigste, som er bleven holdet der i mange Aar; thi ikke allene de Tropper, som ligge i Staden og Omegnen skulle sammenkaldes; men endog endeel Regimentet, som cantonere i fierne Egne. - Den Keiserlige Russiske Geheimeraad Ridder af Ribeaupierre har nu forladt Vien, og er reist tilbagetil Petersborg. Den Franske Moniteur melder fra Wien: at han som overordentlig Gesandt fra Keiser Nikolaus, har holdet hyppige Conferencer saavel med Fyrsten af Metternich som med den Russiske Ambassadeur Greven af Tatitschev. Depescher skulle til samme Tid være afsendte til den Østerrigske Jnternuntius i Constantinopel Friherre. von Ottenfels, og til den Russiske Legationsraad i samme Stad Hr. von Minzagi. Man forsikkrer, at Hr. v. Tatitschev, som bestandig har omgaaedes paa den fortroeligste Fod med Fyrsten af Metternich, skal med det første reise tilbage til Petersborg. - Det Franske Blad Courier Francais vil vide at det Russiske Cabinet skal have giort de Europæiske Hoffer en Communication angaaende Grækenland, hvilken ogsaa Marqvien af Ribeau, pierre har overbragt til Vien. Det Engelske Ministerium har derpaa opfordret det Franske til at forene sig med det, og at antage med det en eensformig Gang for maaskee at undgaae derved en almindelig Forvirring; men efter flere Dages Forløb har det Franske Cabinet meddeelt et undvigende Svar derpaa, hvorpaa Hertugen af Velling tons Afreise til Petersborg var bleven beskyndet uagtet Aarstidens Besværlighed og hans svage Helbred (Man kan vel være overbeviist om, at der forØieblikket ere politiske Forhandlinger i Værk af den allerstørste Vigtighed; men man maae paa den anden Side bestandig have for Øinene at de Franske Blade raisonere saa ofte hen i Veiret, og at deres politiske Relationer for det meeste ere aldeeles ikke byggede paa nogen fast Grundvold). – Bladet Børsenhalle vedbliver at meddele politiske Raisonnements af det Engelske Blad Times. Saaledes indeholder No. 4221 følgende: Man har Grund til at ønske sig tillykke til, at imedens ingen Magt i Europa vilde tillade at Rusland bragte Tyrkiet under sit Scepter, eller at det udviklede sin Jndflydelse i Form af et Protektorat over Grækenland, saa gives der dog i dette Øieblik ingen Magt, selv ikke Østerrige, som vilde erklære sig imod Grækernes Emancipation fra de Vantroendes Herredømme; Tyrkiet er, som man antager, ved denne frugtesløse og vanærende Krig saa udtømmet, at det ikke kunde giøre en Skygge af alvorlig Modstand, imod de øvrige Potentaters Villie, naar den blev erklæret den ved en Storbrittannisk Ambassadeur, og naar man i Rusland tager Hensyn paa Folkets overveiende Passion saa er den, som man erfarer af en høi Kilde, aldeeles ikke stemt for en Krig imod Tyrkerne i erobringsyge Hensigter, men er en positiv Religions Enthusiasme, hvorved Hiertet slaaer for at lette en Nation af Medchristnes Skjebne; saameget synes at være klart, at Tyrkiet ikke længere kan beskylde dets Naboer i Østen og Vesten for nogen Uretfærdighed, naar de forlange at det skal giøre en Ende paa denne ødelæggende og ulykkelige Krig. De christelige Magter have givet det Tid nok til at betvinge deres ulykkelige Brødre, som have gjort Opstand imod det. Dette er nu aldeeles mislykkedes og dog raser endnu bestandig en Kamp ved Europas Dortærskel, som bringer det Skam og Skade. Det er derfor kommet til en Krig hvorved det godt kan sømme sig at byde de krigførende Magter at nedlægge Vaabnene, og vi ere overbeviste om, at Kampen vil blive ufortøvet endt, saavidt den angaaer Tyrkerne og Grækerne; ogsaa kunne virkke med Ringeagt betragte Grækenlands sandsynlige Tilstand i Fremtiden, naar det først bliver uafhængigt; thi Grækerne have udviist sig som et Folk af stor Energie og betydelige Hielpekilder, da det selv under det skammelige Aag, hvorunder Tyrkerne have bragt det, kunde betale dem en aarlig Tribut af 170,000 Pd. St. - Angaaende Hertugen af Vellingtons Afreise, saa fortiener Tidspunkten hvorpaa den er skeet, megen Opmærksomhed; thi et Russisk Angreb paa Tyrkiet kan kun finde Sted ved Foraarets Begyndelse; da et Land hvor der gives ingen Landeveie, og hvor det er vanskeligt at tilveiebringe og transportere Fourage kan Kavalleriet ikke finde Underholdning uden paa den Tid naar Sæden grønnes paa Marken. Vi troe at kunne med Sikkerhed forvente, at den Brittiske Søemagt, i Middelhavet vil blive forstærket, for under alle Omstændigheder at kunne tiene til at give vore Fordringer eller Formaninger en større Vægt (Man maae nu herved bemærke at alle disse politiske Raisonnements, som vi have læst i dette Blad ikke kunne betragtes som officielle; men alleene som private Yttringer, dog kan man ogsaa paa den anden Side bemærke at man heller ikke har læst nogen officiel eller nogen inddirecte Eiendrivelse af denne Skildring af Englands Politik).